CELEX: 32019D2156
Language: hu
Date: 2019-10-07 00:00:00
Title: A Tanács (EU) 2019/2156 határozata (2019. október 7.) az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euromediterrán megállapodás által létrehozott Társulási Tanácsban a kiemelt státuszt végrehajtó EU–Marokkó cselekvési terv (2013-2017) meghosszabbítását jóváhagyó ajánlás elfogadásával kapcsolatban az Európai Unió által képviselendő álláspontról

17.12.2019   
               
               
                  HU
               
               
                  Az Európai Unió Hivatalos Lapja
               
               
                  L 327/75
               
            
         A TANÁCS (EU) 2019/2156 HATÁROZATA
         (2019. október 7.)
         az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euromediterrán megállapodás által létrehozott Társulási Tanácsban a kiemelt státuszt végrehajtó EU–Marokkó cselekvési terv (2013-2017) meghosszabbítását jóváhagyó ajánlás elfogadásával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euromediterrán megállapodás (1) (a továbbiakban: a megállapodás) 2000. március 1-jén hatályba lépett.
                  
               
                     (2)
                  
                  
                     A megállapodás 80. cikke értelmében a Társulási Tanács ajánlásokat tehet.
                  
               
                     (3)
                  
                  
                     A Társulási Tanácsnak levélváltás útján ajánlást kell elfogadnia a kiemelt státuszt végrehajtó EU–Marokkó cselekvési terv (2013–2017) (a továbbiakban: a cselekvési terv) egy újabb, két évvel történő meghosszabbításáról.
                  
               
                     (4)
                  
                  
                     Helyénvaló meghatározni a Társulási Tanácsban a cselekvési terv meghosszabbítását jóváhagyó ajánlás elfogadásával kapcsolatban az Unió által képviselendő álláspontot, mivel az ajánlás joghatással bír.
                  
               
                     (5)
                  
                  
                     A cselekvési terv meghosszabbítása az Unió és Marokkó közötti együttműködés alapját képezi a 2019. és 2020. évre, és lehetővé teszi az Unió és Marokkó közötti kapcsolatok új prioritásainak a következő évekre szóló meghatározását,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euromediterrán megállapodással létrehozott Társulási Tanácsban a kiemelt státuszt végrehajtó EU–Marokkó cselekvési terv (2013-2017) két évvel (2019 és 2020) történő meghosszabbítását jóváhagyó ajánlás elfogadásával kapcsolatban az Európai Unió által képviselendő álláspont az e határozathoz csatolt ajánlástervezeten alapul.
         
         
            2. cikk
            Ennek a határozatnak a Bizottság és az Unió külügyi és biztonságpolitikai főképviselője a címzettje.
         
         
            Kelt Luxembourgban, 2019. október 7-én.
            
               
                  a Tanács részéről
               
               
                  az elnök
               
               A.-M. HENRIKSSON
            
         
         
            (1)  HL L 70., 2000.3.18., 2. o.
         
      
      
         
            
               TERVEZET
            
            AZ EU–MAROKKÓ TÁRSULÁSI TANÁCS 1/2019 AJÁNLÁSA
            (…)
            a kiemelt státuszt végrehajtó EU–Marokkó cselekvési terv (2013-2017) két évvel történő meghosszabbításának jóváhagyásáról
            AZ EU–MAROKKÓ TÁRSULÁSI TANÁCS,
            tekintettel az egyrészről az Európai Közösségek és azok tagállamai, és másrészről a Marokkói Királyság közötti társulás létrehozásáról szóló euromediterrán megállapodásra (1),
            mivel:
            
                        (1)
                     
                     
                        Az egyrészről az Európai Közösségek és azok tagállamai, másrészről a Marokkói Királyság közötti társulás létrehozásáról szóló euromediterrán megállapodás (a továbbiakban: a megállapodás) 2000. március 1-jén lépett hatályba.
                     
                  
                        (2)
                     
                     
                        A megállapodás 80. cikke értelmében a Társulási Tanács megtehet minden olyan ajánlást, amelyet a megállapodás célkitűzéseinek eléréséhez szükségesnek tart.
                     
                  
                        (3)
                     
                     
                        A megállapodás 90. cikke értelmében a Felek megtesznek minden általános vagy különös intézkedést, amely a megállapodásból eredő kötelezettségeik teljesítéséhez szükséges, és gondoskodnak arról, hogy a megállapodás céljai megvalósuljanak.
                     
                  
                        (4)
                     
                     
                        A Társulási Tanács belső szabályzatának 10. cikke lehetővé teszi, hogy a Társulási Tanács az ülések között írásbeli eljárással ajánlásokat tegyen.
                     
                  
                        (5)
                     
                     
                        A kiemelt státuszt végrehajtó cselekvési tervet (2013-2017) (a továbbiakban: a cselekvési terv) 2018-ban egy évvel meghosszabbították. A cselekvési terv újabb két évvel történő meghosszabbítása az EU–Marokkó kapcsolatok alapját képezi a 2019. és 2020. évre, és lehetővé teszi az EU–Marokkó kapcsolatok új prioritásainak a következő évekre szóló meghatározását,
                     
                  AJÁNLJA, HOGY:
            
               Egyetlen cikk
               Az írásbeli eljárással eljáró Társulási Tanács a kiemelt státuszt végrehajtó EU–Marokkó cselekvési terv (2013–2017) két évvel történő meghosszabbítását ajánlja.
            
            
               Kelt -ban/-ben,…-án/-én.
               
                  
                     Az EU–Marokkó Társulási Tanács részéről
                  
                  
                     az elnök
                  
               
            
            
               (1)  HL L 70., 2000.3.18., 2. o.